Vogošća

**Vogošća** je općina u Bosni i Hercegovini, jedna od devet općina Sarajevskog kantona. Prije rata u Bosni i Hercegovini pripadala je Gradu Sarajevo.

## Geografija
Općina Vogošća pokriva 72 km2, i udaljena je 6&nbsp;km od centra Sarajeva, 70&nbsp;km od Zenice i 100&nbsp;km od Tuzle kao najvećih potrošačkih centara u zemlji. Posjeduje komunikacijske veze, magistralni put Bosanski Brod–Sarajevo-Metković, magistralnu željezničku prugu Vinkovci (Hrvatska)–Sarajevo–Ploče (Jadransko more). Područje ima razvijenu infrastrukturu, elektroenergetske medije, ugalj, prirodni plin, prirodne resurse plodne doline rijeke Bosne itd.

## Stanovništvo
Po posljednjem službenom popisu stanovništva iz 1991. godine,  općina Vogošća (jedna od sarajevskih prigradskih općina), imala je 24.707 stanovnika, raspoređenih u 21 naselju.

Naseljena mjesta su:

Blagovac, Budišići, Donja Vogošća, Garež, Gora,
Grahovište, Hotonj, Kamenica, Kobilja Glava, Kremeš,
Krivoglavci, Ljubina - Poturovići, Nebočaj, Perca, Semizovac,
Svrake, Tihovići, Uglješići, Ugorsko, Vogošća 
i Vrapče.

## Uprava
## Historija
Vogošća je teško stradala za vrijeme opsade Sarajeva, kada su se u njoj i oko nje vodile žestoke borbe. Nakon Daytonskog mirovnog sporazuma došlo je do velikog egzodusa srpskog stanovništva.

## Privreda
Godine 1948. u Vogošći je osnovan PRETIS kao državna fabrika i postao jedna od najvećih i najmodernijih fabrika municije u Evropi. Zajedno sa još tri vojne fabrike 1967. god. postao je dio holding kompanije UNIS Sarajevo koja je postala lider metaloprerađivačke industrije u Bosni i Hercegovini sa 50.000 zaposlenih. Primjer je kapacitet proizvodnje artiljerijske municije sa oko 1.000.000 jedinica/god. Jedan od tih proizvoda je i danas poznati lonac za ekspres kuhanje popularno nazvan Pretis lonac. Ne postoji domaćinstvo u bivšoj Jugoslaviji koje nije imalo ovaj lonac.

Nekada je na kapiju jedne od najvećih fabrika namjenske industrije u tadašnjoj SFRJ ulazilo više od 11.000 radnika. Danas, jedva oko 300 ljudi. Nakon rata fabrika je privatizacijom podijeljena na dva dijela, na Unis Pretis i Pretis.

Tijekom 1980-ih godina općina Vogošća zabilježila je stabilan i dinamičan razvoj i bila prepoznatljiva po vrlo visokom nivou razvijenosti u području industrije. Vogošća je bila poznata kao druga općina u bivšoj Jugoslaviji po razvijenosti tj. nivou nacionalnog dohotka po glavi stanovnika. Takvom stanju u najvećoj mjeri doprinjeo je razvoj automobilske industrije i industrije valjčanih ležaja koji se odvijao u suradnji sa Volkswagenom iz Njemačke i SKF–Geteborg iz Švedske. U gospodarskoj strukturi šire regije rudarstvo i industrija predstavljaju dominirajuće oblasti u privređivanju. Suradnja općine Vogošća s drugim zemljama u predratnom periodu bila je na visokom nivou. Pored razvijene infrastrukture, lokalnog i međugradskog prometa Vogošća ima razvijenu telekomunikacijsku i PTT mrežu s vlastitom centralom od 12000 brojeva, te vlastiti RTV Servis s predajnikom.

Danas je PRETIS d.d renomirana kompanija u oblasti namjenske industrije i ima stalni rast i asortimana proizvodnje. Zapošljava izuzetno iskusno visokostručno osoblje sposobno da ispuni najviše profesionalne zahtjeve, što garantuje kvalitet proizvoda.

## Značajne osobe
* Senad Kreso, dugogodišnji fudbaler,fudbalski menadžer i trener "Unisa"a ("Pretis" a)
* Jasmin Štitkovac, atletičar
* Denis Kadrić, poznati šahista

## Spomenici i znamenitosti
## Obrazovanje
## Kultura
## Sport
* FK "Vogošća"
* RK "Vogošća"
* STK "Vogošća"

## Izvori

## Vanjske veze

* Zvanična stranica Općine Vogošća
* Radio Televizija Vogošća
* Vjenčanje u općini Vogošća